Undervisning av elever med sterkt nedsatt syn/blindhet

Påbyggingskurs

*Modul 2 - Hovedfokus på elever som bruker punktskrift*

Modul 2 er lagt opp slik at du kan velge om du vil ta

* **Påbygging del 1** (delta en dag - tirsdag)
* **Påbygging del 2** (delta to dager – onsdag og torsdag)
* **Påbygging - kombinere del 1 og del 2** (delta tre dager)

**Påbygging del 1**

Del 1- tirsdag, har samme faginnhold som fordypningsdagen i grunnkurset (torsdag) og gir en grunnleggende innføring i et fag.

**Påbygging del 2**

Del 2 - onsdag og torsdag, bygger på del 1. For å velge del 2 for et fag, **MÅ** du ha gjennomført del 1.

**Påbygging - kombinere del 1 og del 2**

Du har to muligheter:

1. Delta tirsdag, onsdag og torsdag i et og samme fag (påbygging del 1 og del 2)
2. Delta tirsdag (del 1) i et nytt fag og onsdag og torsdag i et fag du har gjennomført del 1 tidligere.

Eksempel på utfylt påmeldingsskjema:

Påbygging del 1

|  |  |
| --- | --- |
| DEL 1 - tirsdag 3.11.  | DEL 2 - onsdag 4.11. og torsdag 5.11. |
| IKT | - - - |

Påbygging del 2

|  |  |
| --- | --- |
| DEL 1 - tirsdag 3.11.  | DEL 2 - onsdag 4.11. og torsdag 5.11. |
| - - - | Matematikk u-trinn og vgs |

Påbygging - kombinere del 1 og del 2. Alternativ a.

|  |  |
| --- | --- |
| DEL 1 - tirsdag 3.11.  | DEL 2 - onsdag 4.11. og torsdag 5.11. |
| IKT | IKT |

Påbygging - kombinere del 1 og del 2. Alternativ b.

|  |  |
| --- | --- |
| DEL 1 - tirsdag 3.11.  | DEL 2 - onsdag 4.11. og torsdag 5.11. |
| Matematikk barnetrinn | Punktskrift |

## Beskrivelse av fagområder

***Kroppsøving***

Tirsdag: Ikke tilbud

NB!! NB!! NB!! NB!!

Kroppsøving har ikke tilbud om Påbygging del 1 tirsdag. For lærere som mangler del 1, er det *likevel mulig å melde seg på Påbygging del 2*, fordi opplegget onsdag vil ta noe av det grunnleggende stoffet for deltakere som ikke har del 1 fra før.

Onsdag: Egenerfaring med simulert synshemming.

 Motoriske konsekvenser av synshemming.

 Ledsagerteknikker.

 Organisering av kroppsøvingsundervisningen.

Torsdag: Egenerfaring med simulert synshemming.

 Tips til aktiviteter.

 Metodikk.

***Kunst og håndverk***

Tirsdag: Du får praktiske tips for hvordan faget kan tilrettelegges når man har en blind elev i klassen.

Onsdag: Ikke tilbud

Torsdag: Ikke tilbud

***IKT***

Generelt: I IKT blir det mye egenaktivitet hvor du øver på å bruke programvare og teknisk utstyr for blinde. Du får praktiske tips om hvordan datautstyret kan utnyttes i undervisningssammenheng med e-bøker (digitale lærebøker), standard programvare som tekstbehandling, presentasjonsprogrammer og bruk av Internett. Bruk av læringsplattform (It’s Learing) kan også være aktuelt tema.

Tirsdag: Fordypningsdelen utdyper det som er gjennomgått i fellestimene i IKT i grunnkurset. Det blir mye egenaktivitet hvor du øver på å bruke programvare og teknisk utstyr for blinde. Du får praktiske tips om hvordan datautstyret kan brukes i undervisningssammenheng, blant annet i forbindelse med digitale lærebøker (e-bøker), innlevering av oppgaver, ved prøver og bruk av internett.

Onsdag: Tekstbehandling, tilpasning av tekst for lesing med skjermleser og bruk av Internett. Innstillinger i Windows og tilpasninger av tekstbehandlingsprogram. Skanning og tilrettelegging av tekst for leselist. Utskrift i punktskrift.

Torsdag: Mer om bruk av Internett og tekstbehandling. Tilpassing og bruk av PowerPoint som presentasjonsprogram.

***Matematikk barnetrinn***

Tirsdag: De fire regneartene i punktskrift. Abakus i tallinnlæringen.

Onsdag: Flere regnetegn og oppstillinger i punktskrift. Addisjon på abakus. Didaktikk til temaene tall og statistikk. Bruk av e-bok i matematikk (leselist).

Torsdag: Utregninger på abakus. Skriftlig hoderegning. Didaktikk til temaene geometri og måling.

***Matematikk ungdomstrinn og videregående skole***

Tirsdag: Innføring i metodikk, bruk av matematiske tegn og oppstillinger i 6-punkts og 8-punkts punktskrift. Vi ser også på aktuelle hjelpe- og læremidler og på hvordan enkle matematikkoppgaver kan føres når eleven bruker tekstbehandlingsprogram og leselist.

Onsdag: Oppsett og metodikk for multiplikasjon, divisjon, algebra, likninger, ulikheter og statistikk. Videre bruk av leselist på disse temaene. Geometri.

Torsdag: Kalkulatoralternativer, med hovedvekt på Excel. Funksjoner, grafiske framstillinger, tilrettelegging av figurer. Evaluering, prøver og eksamen. Mer egentrening på leselist.

***Mobilitet***

Tirsdag: I mobilitet får du opplæring i prinsipper og teknikker for hvordan en blind kan lære å ta seg fram og orientere seg. Du får også lære hvordan du kan tilrettelegge for å drive opplæring i å ta seg fram fra et sted til et annet, og du får prøve i praksis hvordan opplegget ditt fungerer.

Onsdag og torsdag: I løpet av en vellykket mobilitetsruteopplæring forekommer det en rekke hendelser og forandringer knyttet til elevens opplevelser av egen forflytning, egne mobilitetsferdigheter, forståelse av rutene og det geografiske feltet som rutene går i, deres generelle tilstand og væremåte. Disse hendelsene og forandringene forekommer typisk på ulike tidspunkt og gjenspeiler stadier i læringsprogresjonen. Det at slike hendelser og forandringer finner sted kan betraktes som kjennetegn på en vellykket mobilitetsopplæring.

Påbygningsmodulen onsdag og torsdag er delt i fire bolker:

1. Presentasjon av læringsforandringer i mobilitetsruteopplæring.
2. Praktisk mobilitet i mobilitetsrute med lyd- (3D) og videoopptak.
3. Analyse av lyd- og videopptak
4. Analyse av lyd- og videoopptak og konsekvenser for praksis.

***Punktskrift***

Tirsdag: Det vil bli gjennomgått flere detaljer i punktskriftsystemet, og du får en innføring i hvilke regler for skrift og layout som blir brukt i produksjonen av lærebøker i punktskrift, både elektronisk og på papir.

Onsdag: Utvikling av leseferdigheten hos elev. Forståelse av tabeller, illustrasjoner og layout. Tilrettelegging av lesestoff.

Torsdag: Kortskrift. Egenferdighet med punktskriften.

Vi tar forbehold om endringer i programmet